Tooi Turkoois vir Bejaardes vind weer hierdie jaar plaas van 15 Mei tot 15 Junie. Deur 'n turkoois bewustheidstrikkie of turkoois klere te dra, wys mense dat hulle omgee vir die ouer persone in hul omgewing.
Turkoois gee 'n gevoel van rustigheid, medemenslikheid, bepeinsing, liefde en heling. Dit is dus die ideale kleur vir 'n veldtog wat met bejaardes te doen het.
Kry 'n glanspersoon om te help om turkooislappe om bome in die hoofstraat te draai nadat besighede die lappe geborg het. Nooi die media uit na die geleentheid.
Sirkuleer ‘n belofteboek waarin lede van die gemeenskap kan skryf hoe hulle die lewe vir bejaardes makliker en/of beter gaan maak.
Waar moontlik, werk saam met ander organisasies in jou omgewing om die grootste moontlike voordeel vir die bejaardes te verseker.